section_heading: Povijest
paragraph_text: Na suvremenu povijest ove pokrajine ponajviše je utjecala gradnja pruge koja je povezala Kanadu od Atlantika do Pacifika. To se dogodilo u 19. stoljeću. Taj događaj je doveo do ubrzanog naseljavanja ove provincije. Usko vezani za gradnju te pruge bili su i sukobi Indijanaca s Englezima. Manitoba je originalno obuhvaćala samo područje oko grada Winnipega. Bila je poznata pod nadimkom "Provincija veličine poštanske marke". Pokrajina se je u devetnaestom stoljeću širila na područja nenaseljenog Sjeverozapadnog terirorija. Svoj današnji teritorijalni izgled postigla je početkom dvadesetog stoljeća.